האנדרטה לזכר דב גרונר

האנדרטה לזכר דב גרונר היא אנדרטה שהוקמה ברמת גן בשנת 1954 ועוצבה על ידי האמנית חנה אורלוף. האנדרטה מנציחה את זכרם של דב גרונר ושל חבריו ישראל פיינרמן, יעקב זלוטניק ויצחק בילו. שלושת הראשונים נטלו חלק ב-23 באפריל 1946 בהתקפת האצ"ל על בניין המשטרה הבריטית ברמת גן, כדי להחרים נשק ממחסניה. פיינרמן וזלוטניק קיפחו בה את חייהם. גרונר נפצע קשה במהלכה, נישבה והועלה לגרדום בעכו על ידי הבריטים ב-16 באפריל 1947. יצחק בילו נפל בפעולת הסחה הקשורה בהתקפה זו. כמו כן מונצחים 14 חברי מחתרות נוספים שהוצאו אף הם להורג. האנדרטה מציגה מאבק בין שני אריות עשויים ברונזה: הבוגר מסמל את האימפריה הבריטית ואילו הכפיר מסמל את היישוב העברי. בפאה הראשית כתובים שמו דב גרונר ושלושת הנופלים בהתקפה על המשטרה. בצדה השני מצוינים עולי הגרדום ותאריכי מותם, הכותרת: "לזכרם של עולי הגרדום שלחמו בשלטון הזר למען תקומת ישראל" וסמלי המחתרות: ההגנה, אצ"ל, לח"י, וניל"י. על שתי הפאות הנותרות מצוטטים מנהיגי המחתרת: על אחת זאב ז'בוטינסקי: "בלהב המרד שא אש להצית", ועל השנייה דוד רזיאל: "ההולכים למות מקימים אותך מולדת". במרץ 1950 בקש נציג חרות בעיריית רמת גן מהעירייה להקצות את המגרש מול תחנת משטרת רמת גן לצורך הקמת אנדרטה לזכר דב גרונר. בקשה זאת נדחתה, אולם בינואר 1952, לאחר שסיעת חרות הצטרפה לקואליציה העירונית, ההקצאה אושרה ברוב של נציגי הציונים הכלליים, חירות והנציג הדתי. נציגי מפלגות הפועלים ונציג הפרוגרסיבים התנגדו להקצאה בטענה שאין להקים אנדרטה לאדם יחיד ושאין להקים אנדרטה לפורשים. ביולי 1952 החליטו הנהלת ומועצת של"ח, שיקום לוחמי חופש, על הקמת מפעל להקמת אנדרטה לדב גרונר. בין האישים שהוזכרו כעומדים בראש המפעל נמנו יהודה לייב פישמן מימון, ראש עירית רמת גן אברהם קריניצי, אליהו אלישר, עורך דין מקס זליגמן והאדריכל מאיר רובין. הרב יהודה לייב פישמן מימון הודיע שהוא אינו שותף במפעל כי הוא מתנגד להקמת פסלים. רוב הכסף להקמת האנדרטה נאסף מחוץ לישראל. בסוף אוגוסט 1952 הוחלט שהאנדרטה תוקם על ידי חנה אורלוף, ויכלול כן מאבן בגובה 5-6 מטרים ופסל מברונזה, בגובה 2-3 מטרים. ב-5 באוקטובר 1952 התקיים טקס התחלה רשמית של גיוס הכספים להקמת האנדרטה. בתחילה הציעה אורלוף פסל שבו גור אריות, המייצג את העם יהודי, נאבק נגד חד קרן, המייצג את האימפריה הבריטית. אולם תוכנית זאת נגנזה בגלל שהוועד לא רצה להרגיז את הבריטים. בינואר 1954 ביקר מנחם בגין את אורלוף בפריס כדי להתרשם מהקדמות הקמת הפסל. בפברואר 1954 נשלח הפסל ליציקה בברונזה בפריס. האנדרטה הוצגה למשך שעתיים במוזיאון רודן ולאחר מכן הועברה למרסיי, והעלתה על האונייה "ארצה" והגיעה לנמל חיפה ב-21 במאי 1954. ב-24 במאי 1954 התקיימה במלון סבוי מסיבה לכבוד הפסלת. טקס הסרת הלוט מהאנדרטה התקיים ב-27 במאי 1954 בהשתתפות עשרות אלפי אנשים בכיכר גרונר שברמת גן. נשיא המדינה הוזמן אך לא הגיע לטקס. העיתונות בישראל התפלגה בדרך סיקור האירוע. העיתון חרות הקדיש לאירוע את הכותרת הראשית שלה וטען ל-50,000 משתתפים. הארץ דיווח על האירוע בכתבה בגודל בינוני בעמוד 8, ודיווח על 30,000 משתתפים. עיתון דבר הקדיש לאירוע ידיעה קטנה בתחתית עמוד 9, ללא כותרת. זמנים של המפלגה הפרוגרסיבית הקדישה לאירוע ידיעה בעמוד 4, והסביר שהגם שהמחלוקת עם האצ"ל נמשכת, "כיחידים תמיד נעמוד ברטט ובכבוד לזכרונם של אלה שבעוז נפש ומתוך אהבת המולדת הלכו בשירה לקראת המוות. האנדרטה הופיעה על בול דואר כחלק מסדרת אמנות הפיסול של דואר ישראל ולצדה נערכים טקסי ימי זיכרון. ההתקפה על משטרת רמת גן עולי הגרדום קונסרבטוריון רמת גן חנה אורלוף אנדרטת זיכרון למחתרת ולדב גרונר - ישראלה שרון, חנה אורלוף, אוניברסיטת חיפה, 1994 מדיה וקבצים בנושא האנדרטה לזכר דב גרונר בוויקישיתוף אנדרטה לזכר עולי הגרדום וחללי האצ"ל, באתר "יזכור" הצבת האנדרטה לזכר דב גרונר בעיר רמת-גן הפסלת חנה אורלוף - אתר הפלי"ם ההעפלה והרכש יוסף קלוזנר, ליד מצבת הזכרון של דב גרונר, חרות, 28 במאי 1954 הפסלת חנה אורלוף, באתר www.palyam.org מבקשים להקים מצבה לגרונר בר"ג, מעריב, 14 במרץ 1950 מצבת זכרון לדוב גרונר תוקם, חרות, 17 במאי 1950 האנדרטה לזכר דוב גרונר קום תקום, חרות, 23 במאי 1950 סערה במועצת רמת גן, הצופה, 25 בינואר 1952 עירית רמת גן הקצתה מגרש להקמת מצבה לד. גרונר, דבר, 23 בינואר 1952 לקראת המועצה הארצית של של"ח, חרות, 18 ביולי 1952 החלטות מועצת של"ח לקראת הגברת הפעולות, חרות, 25 ביולי 1952 לחברי הסתדרות העובדים הלאומית, חרות, 7 בנובמבר 1952 אנדרטה לדב גרונר הי"ד, הַבֹּקֶר, 13 באוגוסט 1952 הוקם ועד ציבורי להקמת האנדרטה לזכר דב גרונר, הארץ, 1 בספטמבר 1952 הרב מימון לא ישתתף בועד להקמת אנדרטה לדב גרונר, שערים, 4 בספטמבר 1952 ל. לנמן, לשגריר ישראל בצרפת אסור לראות מצבת הזכרון לדב גרונר, הַבֹּקֶר, 18 במאי 1954 תוקם ברמת גן אנדרטה לזכר ד. גרונר הי"ד, הצופה, 29 באוגוסט 1952 מפעל להקמת אנדרטה לד. גרונר, הארץ, 6 באוקטובר 1952 נפתח חגיגית המפעל להנצחת גרונר הי"ד, חרות, 6 באוקטובר 1952 אל. פרנקל, חנה אורלוף והיוניקורן, מעריב, 12 ביוני 1953 א. בן אליעזר, ביקורו של יו"ר תנועת החרות בצרפת, חרות, 3 בפברואר 1954 אנדרטת גרונר הי"ד תהיה מוכנה בפסח, חרות, 12 בפברואר 1954 האנדרטה לזכרו של דב גרונר, זמנים, 16 במרץ 1954 האנדרטה לזכר דב גרונר הגיעה, חרות, 23 במאי 1954 האנדרטה לזכר דב גרונר הי"ד, חרות, 25 במאי 1954 להמוני בית ישראל, חרות, 7 במאי 1954 אנדרטה לדב גרונר, באתר ארכיון הסרטים הישראלי בסינמטק ירושלים קלות וחמורות בעולמנו הקטן, חרות, 30 במאי 1954 חמש רבבות בטקס גילוי האנדרטה לגרונר ולגבורת הגרדום, חרות, 28 במאי 1954 30,000 איש השתתפו בטכס חנוכת אנדרטת דב גרונר, הארץ, 28 במאי 1954 הלוט מהאנדרטה לזכר דב גרונר, דבר, 28 במאי 1954 הוסר הלוט מעל אנדרטת גרונר, זמנים, 28 במאי 1954 דוב גרונר הי"ד, זמנים, 28 במאי 1954 עלון אמנות הפיסול, באתר התאחדות בולאי ישראל